PMIndiaData/PMIndiaSum huggingface dataset:
وزیر اعظم نے لیو وارڈکر کو دوسری مرتبہ بطور وزیر اعظم عہدہ سنبھالنے کے لیے مبارکباد پیش کی

وزیر اعظم جناب نریندر مودی نے لیو وارڈکر کو دوسری مرتبہ بطور وزیر اعظم عہدہ سنبھالنے کے لیے مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’دوسری مرتبہ بطور وزیر اعظم کا عہدہ سنبھالنے کے لیے @LeoVaradkar کو مبارکباد۔ آئرلینڈ کے ساتھ ہمارے تاریخی مراسم، ساجھاآئینی اقدار اور کثیر جہتی باہمی تعاون کی ازحد قدر کرتا ہوں۔ ہماری فعال معیشتوں کے مکمل مضمرات کو حاصل کرنے کی غرض سے مل جل کر کام کرنے کے لیے پرجوش ہوں۔‘‘
وزیراعظم نریندرمودی نے کرکٹ  میں  کامیابی حاصل کرنے  اور ٹیکہ کاری میں سنگ میل حاصل کرنے پرٹیم انڈیا کو سراہاہے

نئی دہلی، 06؍ ستمبر :وزیراعظم جناب نریندرمودی نے ٹیم انڈیا کی ستائش کی ہے کیونکہ بھارت نے ٹیکہ کاری کی اپنی مہم اورکرکٹ میں بھی نمایاں کامیابی حاصل کی ہے ۔ بھارت نے آج 11دنوں میں تیسری مرتبہ ایک کروڑسے زیادہ کووڈسے بچاؤ کے ٹیکے لگائے ہیں ۔ کرکٹ میں آج بھارت نے اوول میں ایک تاریخی جیت درج کی ہے ۔ وزیراعظم نریندرمودی نے ٹویٹ کیاہے : ‘‘ٹیکہ کاری اورکرکٹ کے محاذ پر (ایک اور) شانداردن ۔جیسا کہ ہمیشہ ٹیم انڈیا جیتتی ہے #سب کوویکسین مفت ویکسین ’’
وزیراعظم کل مغربی بنگال میں جلپائی  گڑی کا دورہ کریں گے

نئی دہلی، 7 فروری 2019/ وزیراعظم جناب نریندرمودی 8 فروری 2019 کو جلپائی گڑی کا دورہ کریں گے۔ وہ وہاں چار لین والے این ایچ -31 ڈی کے فلاکاٹا –سلسلاباڑی سیکشن کا سنگ بنیاد رکھیں گے ۔ قومی شاہراہوں کا 41.7 کلو میٹر طویل یہ سیکشن مغربی بنگال میں جلپائی گڑی ضلع میں آئے گا اور اس کی تعمیر پر تقریباً 1938 کروڑ روپے لاگت آئے گی۔ اس پروجیکٹ سے سلسلا باڑی اور علی پور دوار سے سلی گڑی تک کا فاصلہ تقریباً پچاس کلو میٹر کم ہوجائے گا۔ اس کی بڑی اہمیت ہے کیونکہ سلی گڑی تک بہتر رسائی کا مطلب ریلوے اور فضائی راستوں تک بہتر رسائی ہے۔ قومی شاہراہ سے چائے اور دیگر مصنوعات کے متعلقہ علاقے سے بازاروں تک جانے کے عمل میں بہتری پیدا ہوگی۔ اضافہ شدہ کنیکٹی ویٹی کا نتیجہ علاقہ میں بہتر سیاحت کی شکل میں بھی ظاہر ہوگا۔ ان تمام کارروائیوں سے ریاست میں سماجی اقتصادی سرگرمی کو بڑھاوا ملے گا اور مقامی لوگوں کے لئے روزگار کے مواقع پیدا ہوں گے۔ نیشنل ہائی وے میں سڑک استعمال کرنے والوں کو ریلیف فراہم کرنے کی غرض سے حفاظت کے تمام ضروری اجزا شامل ہوں گے۔ قومی شاہراہ کے اس سیکشن پر تین ریلوے اوور برج ، دو فلائی اوور ، موٹر گاڑیوں کے گزرنے کے زیر زمین تین راستے، 8 بڑے پل اور 17 چھوٹے پل ہوں گے۔ وزیراعظم جناب نریندر مودی جلپائی گڑی میں نئی ہائی کورٹ سرکٹ بنچ کا افتتاح بھی کریں گے۔ کلکتہ ہائی کورٹ کی جلپائی گڑی سرکٹ بنچ سے شمالی بنگال میں دراجلنگ ، کالم پونگ، جلپائی گڑی اور کوچ بہار کے لوگوں کو تیز رفتاری کے ساتھ انصاف فراہم ہوسکے گا۔ ان چار اضلاع کے لوگوں کو بنچ تک رسائی کے لئے سو کلو میٹر سے کم کا بھی فاصلہ طے کرنا پڑے گا جب کہ اس وقت کلکتہ ہائی کورٹ جانے کے لئے 600 کلو میٹر کا فاصلہ طے کرنا پڑتا ہے۔ ۔۔۔۔۔۔۔۔۔۔۔ م ن ۔ ج ۔ ج۔
بھارت-وسطی ایشیا ورچوئل چوٹی کانفرنس

وزیر اعظم جناب نریندر مودی نے 27 جنوری، 2022 کو ورچوئل فارمیٹ میں پہلی بھارت-وسطی ایشیا چوٹی کانفرنس کی میزبانی کی، جس میں جمہوریہ قزاقستان، جمہوریہ کرغزستان، جمہوریہ تاجکستان، ترکمانستان اور جمہوریہ ازبکستان کے صدور نے شرکت کی۔ یہ پہلی بھارت-وسطی ایشیا چوٹی کانفرنس، ہندوستان اور وسطی ایشیائی ممالک کے درمیان سفارتی تعلقات کے قیام کی 30 ویں سالگرہ کے موقع پر منعقد کی گئی۔ چوٹی کانفرنس کے دوران، وزیر اعظم مودی اور وسطی ایشیائی رہنماؤں نے بھارت-وسطی ایشیا کے تعلقات کو نئی بلندیوں تک لے جانے کے اگلے اقدامات پر تبادلہ خیال کیا۔ قائدین نے چوٹی کانفرنس کے طریقہ کار کو ہر 2 سال بعد منعقد کرنے کا تاریخی فیصلہ کرتے ہوئے اسے ادارہ جاتی بنانے پر اتفاق کیا۔ انہوں نے سربراہی اجلاس کی زمینی سطح پر تیاری کے لیے وزرائے خارجہ، وزرائے تجارت، وزرائے ثقافت اور سیکورٹی کونسل کے سیکرٹریوں کی باقاعدہ میٹنگوں پر بھی اتفاق کیا۔ نئے میکانزم کی مدد کے لیے نئی دہلی میں ایک بھارت-وسطی ایشیا سیکریٹریٹ قائم کیا جائے گا۔ رہنماؤں نے تجارت اور کنیکٹویٹی، ترقیاتی تعاون، دفاع اور سلامتی اور خاص طور پر ثقافتی اور عوام سے عوام کے درمیان رابطوں کے شعبوں میں تعاون کو مزید آگے بڑھانے کے لیے دور رس تجاویز پر تبادلہ خیال کیا۔ ان میں توانائی اور کنیکٹویٹی پر ایک گول میز؛ افغانستان اور چابہار بندرگاہ کے استعمال پر اعلیٰ سرکاری سطح پر مشترکہ ورکنگ گروپس؛ وسطی ایشیائی ممالک میں بودھ مذہب سے متعلق نمائش اور مشترکہ الفاظ پر مبنی بھارت-وسطی ایشیا لغت کی تدوین، انسداد دہشت گردی کی مشترکہ مشقیں، وسطی ایشیائی ممالک سے سالانہ 100 رکنی نوجوانوں کے وفد کا دورۂ ہند اور وسطی ایشیائی سفارت کاروں کے لیے خصوصی کورسز شامل ہیں۔ وزیر اعظم مودی نے وسطی ایشیائی رہنماؤں کے ساتھ افغانستان کی بدلتی ہوئی صورتحال پر بھی تبادلہ خیال کیا۔ رہنماؤں نے حقیقی نمائندگی پر مبنی اور جامع حکومت کے ساتھ پرامن، محفوظ اور مستحکم افغانستان کے لیے اپنی بھرپور حمایت کا اعادہ کیا۔ وزیر اعظم نے افغان کے عوام کو انسانی امداد فراہم کرنے کے لیے ہندوستان کے جاری عزم سے آگاہ کیا۔ رہنماؤں کی طرف سے ایک جامع مشترکہ اعلامیہ جاری کیا گیا جو کہ ایک پائیدار اور جامع بھارت-وسطی ایشیا شراکت داری کے لیے ان کے مشترکہ وژن کی ترجمانی کرتا ہے۔
وزیراعظم 6 جون کو وزارت خزانہ اور کارپوریٹ امور کی شاندار ہفتہ تقریبات کا افتتاح کریں گے

وزیر اعظم جناب نریندر مودی 6 جون 2022 کو صبح 10:30 بجے نئی دہلی کے وگیان بھون میں وزارت خزانہ اور کارپوریٹ امور کی وزارت کی شاندار ہفتہ تقریبات کا افتتاح کریں گے۔ یہ ہفتہ 6 سے 11 جون 2022 تک آزادی کا امرت مہوتسو (اے کے اے ایم) کے حصے کے طور پر منایا جا رہا ہے۔ وزیراعظم کریڈٹ سے متعلق سرکاری اسکیموں کے قومی پورٹل – جن سامرتھ پورٹل کا افتتاح کریں گے۔ یہ ایک اسٹاپ ڈیجیٹل پورٹل ہے جو حکومت کی کریڈٹ سے متعلق اسکیموں کو مربوط کرتا ہے۔ یہ اپنی نوعیت کا پہلا پلیٹ فارم ہے جو مستحقین کو قرض دینے والوں سے براہ راست جوڑتا ہے۔ جن سامرتھ پورٹل کا بنیادی مقصد مختلف شعبوں کی جامع نشو و نما اور ترقی کی حوصلہ افزائی کرنا ہے تاکہ وہ سادہ اور آسان ڈیجیٹل عمل کے ذریعہ صحیح قسم کے حکومتی فوائد حاصل کر سکیں۔ پورٹل تمام منسلک اسکیموں کی مکمل کوریج کو یقینی بناتا ہے۔ وزیر اعظم ایک ڈیجیٹل نمائش کا افتتاح کریں گے جس میں دونوں وزارتوں کے گزشتہ آٹھ سالوں کے سفر کی نشاندہی کی جائے گی۔ وزیراعظم ایک روپے، دو روپے ، پانچ روپے ، دس روپے کے سکوں کی خصوصی سیریز بھی جاری کریں گے۔ سکوں کی ان خصوصی سیریز میں اے کے اے ایم کا تھیم لوگو شامل ہوگا اور بینائی سے محروم افراد بھی آسانی سے ان کی شناخت کر سکیں گے۔ یہ پروگرام ملک بھر میں 75 مقامات پر بیک وقت منعقد کیا جائے گا اور ہر مقام کو مرکزی مقام کے ساتھ ورچوئل موڈ کے ذریعہ مربوط کیا جائے گا۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( (05.06.2022)
بھارت صف اوّل کے کورونا جانبازوں  کوٹیکہ کاری میں ترجیح دے کر ان کے تئیں اظہار تشکر کر رہا ہے: وزیر اعظم

نئیدہلی،16جنوری،2021، وزیر اعظم جناب نریندر مودی نے ملک کے بے لوث جذبے کی تعریف کی ہے جس کا پوری طرح اظہار کورونا کے خلاف لڑائی کے دوران کیا گیا۔ آج ویڈیو کانفرنسنگ کے ذریعے پورے بھارت میں ٹیکہ کاری کی مہم کی شروعات کے بعد اظہار خیال کرتے ہوئے وزیر اعظم نے کہا کہ گذشتہ سال بھارتیوں نے بہت کچھ سیکھا اور انھیں انفرادی طور پر، بطور خاندان اور قوم بہت کچھ برداشت کرنا پڑا۔ عظیم تیلگو کوی گراجادہ وینکٹا اپّا راؤ کا حوالہ دیتے ہوئے جناب مودی نے کہا کہ ہمیں ہمیشہ دوسروں کے لیے بے لوث ہوکر کام کرنا چاہیے۔ قوم صرف مٹی، پانی اور پتھروں کا نام ہے بلکہ قوم کا مطلب ہے ’ہم لوگ‘۔ وزیر اعظم نے کہا بھارت میں کورونا کے خلاف اسی جذبے سے جدوجہد کی گئی ہے۔ وزیر اعظم نے بڑی اثر پذیری اور ہمدردی کے ساتھ ملک کے لوگوں میں لاچاری والی الجھن کے ابتدائی جذبے کو یاد کیا جب لوگ اپنے قریبی عزیزوں سے اُس وقت نہیں مل سکتے تھے جب وہ کورونا سے متاثر ہوگئے تھے۔ اس بیماری نے متاثرہ لوگوں کو الگ تھلگ اور اکیلا کردیا تھا۔ جب بیمار بچے اپنی ماؤں سے علاحدہ ہوگئے اور بوڑھے والدین اسپتالوں میں بیماری سے اکیلے لڑنے پر مجبور ہوگئے۔ یہاں تک کہ اس دنیا سے چلے جانے والے رشتے دار جو کووڈ کے خلاف لڑائی ہار گئے تھے، انھیں مناسب طور پر الوداع بھی نہیں کہا جاسکا۔ واضح طورپر جذباتی دکھائی دینے والے وزیر اعظم نے کہا کہ اس طرح کی یادیں ہمیں آج بھی افسردہ کردیتی ہیں۔ وزیر اعظم نے یاد کرتے ہوئے کہا کہ ان تاریک دنوں میں بھی کچھ لوگ امید کی کرن دکھا رہے تھے اور دستگیری کا مظاہرہ کر رہے تھے۔ انھوں نے ڈاکٹروں، نرسوں، نیم طبی عملے، ایمبولینس ڈرائیوروں، آشاکارکنوں، صفائی کارکنوں ، پولیس اور صف اوّل کے دوسرے کارکنوں کے رول پر تفصیلی روشنی ڈالی جنھوں نے دوسروں کو بچانے کے لیے اپنی زندگی کو خطرے میں ڈال دیا۔ انھوں نے انسانیت کے لیے اپنے ذاتی مفاد پر فرض کو ترجیح دی۔ وزیر اعظم نے بڑی گمبھیرتا سے کہا کہ ان میں سے بعض لوگ اپنے گھروں کو واپس نہیں پہنچے کیونکہ انھوں نے اس وائرس کے خلاف لڑتے ہوئے اپنی جان گنواں دی۔ جناب مودی نے کہا کہ صف اوّل کے جانبازوں نے مایوسی اور خوف کے ماحول میں امید کی کرن جگائی اور آج انھیں سب سے پہلے ٹیکہ لگا کر ملک شکر گزاری کے ساتھ ان کے رول کا اعتراف کر رہا ہے۔
وزیر اعظم نے ’عوام دوست اور ترقی پذیر بجٹ‘ کے لئے وزیر خزانہ اور ان کی ٹیم کو مبارک باد دی

نئی دہلی، 2/فروری 2022 ۔ وزیر اعظم جناب نریندر مودی نے کہا ہے کہ صدی میں ایک بار آئی قدرتی آفت کے درمیان یہ بجٹ ترقی کے نئے یقین کے ساتھ آیا ہے۔ انھوں نے کہا ’’یہ بجٹ معیشت کو مضبوطی فراہم کرنے کے ساتھ ساتھ عام لوگوں کے لئے نئے مواقع پیدا کرے گا۔‘‘ لوک سبھا میں مرکزی بجٹ پیش کئے جانے کے بعد اپنے تبصرے میں وزیر اعظم نے کہا کہ بجٹ ’’زیادہ بنیادی ڈھانچے، زیادہ سرمایہ کاری، زیادہ ترقی اور زیادہ نوکریوں کے مواقع سے پُر ہے‘‘ اس سے گرین جابس سیکٹر کی راہ مزید ہموار ہوگی۔ انھوں نے کہا کہ یہ بجٹ نہ صرف موجودہ مسائل کا حل فراہم کرتا ہے بلکہ نوجوانوں کے روشن مستقبل کو بھی یقینی بناتا ہے۔ وزیر اعظم نے کہا کہ کسانوں کے لئے ڈرون، وندے بھارت ٹرین، ڈیجیٹل کرنسی، 5 جی سروسیز، نیشنل ڈیجیٹل ہیلتھ ایکو سسٹم جیسے اقدامات کے توسط سے زندگی کے ہر شعبے میں جدید کاری اور ٹیکنالوجی کی تلاش سے ہمارے نوجوانوں، متوسط طبقے، غریب، دلت اور پسماندہ طبقات کو بہت زیادہ فائدہ ہوگا۔ وزیر اعظم نے زور دے کر کہا کہ غریبوں کی فلاح اس بجٹ کے سب سے اہم پہلوؤں میں سے ایک ہے۔ بجٹ کا مقصد ہر غریب خاندان کے لئے پختہ گھر، بیت الخلاء، نل کا پانی اور گیس کنکشن کو یقینی بنانا ہے۔ ساتھ ہی جدید انٹرنیٹ کنکٹیویٹی پر بھی توجہ دی جارہی ہے۔ وزیر اعظم نے ذکر کیا کہ ملک میں پہلی بار ’پربت مالا‘ منصوبہ ہماچل، اتراکھنڈ، جموں و کشمیر اور شمال مشرق جیسے خطوں میں شروع کیا جارہا ہے۔ انھوں نے کہا کہ یہ منصوبہ پہاڑی علاقوں میں ٹرانسپورٹ کا جدید نظم فراہم کرے گا۔ وزیر اعظم نے کہا کہ لاکھوں ہندوستانیوں کے اعتقاد کا مرکز گنگا کی صفائی کے ساتھ ساتھ حکومت پانچ ریاستوں اتراکھنڈ، اترپردیش، بہار، جھارکھنڈ اور مغربی بنگال میں ندی کے کنارے قدرتی کھیتی کو بڑھاوا دے گی۔ انھوں نے کہا کہ یہ کسانوں کی فلاح کے لئے ایک اہم قدم ہے اور اس سے گنگا کو کیمیکل سے آزاد بنانے میں بھی مدد ملے گی۔ بجٹ کے التزامات کا مقصد زراعت کو پرکشش اور نئے مواقع سے بھرا ہوا بنانا ہے۔ نئے ایگریکلچر اسٹارٹ اپس کی حوصلہ افزائی کرنے کے لئے خصوصی فنڈ اور فوڈ پروسیسنگ صنعتوں کے لئے پیکیج جیسے اقدامات سے کسانوں کی آمدنی بڑھانے میں مدد ملے گی۔ وزیر اعظم نے کہا کہ ایم ایس پی خرید کے ذریعے 2.25 لاکھ کروڑ روپئے سے زیادہ کسانوں کے کھاتے میں ٹرانسفر کئے جارہے ہیں۔ کریڈٹ گارنٹی میں ریکارڈ اضافہ کے ساتھ ہی بجٹ میں متعدد منصوبوں کا اعلان کیا گیا ہے۔ انھوں نے کہا ’’گھریلو صنعت کے لئے ڈیفنس کیپٹل بجٹ کے 68 فیصد ریزرویشن سے ہندوستان کے ایم ایس ایم ای سیکٹر کو بہت فائدہ ہوگا۔ 7.5 لاکھ کروڑ روپئے کی عوامی سرمایہ کاری معیشت کو نئی رفتار دے گی اور چھوٹی و دیگر صنعتوں کے لئے نئے مواقع پیدا کرے گی۔ وزیر اعظم نے وزیر خزانہ اور ان کی ٹیم کو عوام دوست اور ترقی پذیر بجٹ کے لئے مبارک باد دیتے ہوئے اپنی بات ختم کی۔
وزیراعظم نے معروف گلوکارہ لتا منگیشکر کے انتقال پر اظہار تعزیت کیا

وزیراعظم جناب نریندر مودی نے معروف گلوکارہ لتا منگیشکر کے انتقال پر گہرے رنج وغم کا اظہار کیا۔ وزیراعظم نے ان کے خاندان سے بات کرتے ہوئے اظہار ہمدردی کیا۔ وزیراعظم نے کہا کہ آنے والی نسلیں انہیں بھارتی ثقافت کی ایک عظیم شخصیت کے طور پر ہمیشہ یاد رکھیں گی، ان کی شیریں آواز میں لوگوں کو مسحور کردینے کی بے مثال صلاحیت تھی۔ وزیراعظم نے متعدد ٹوئیٹ میں کہا؛ ’’میں اس دکھ کو لفظوں میں بیان نہیں کرسکتا، مشفق اور دیکھ بھال کرنے والی لتا دیدی اب ہمارے درمیان نہیں ہیں۔ ان کے جانے سے ملک میں ایک خلاء پیدا ہوگیا ہے، جسے کبھی پُر نہیں کیا جاسکتا۔ آنے والی نسلیں انہیں بھارتی ثقافت کی ایک عظیم شخصیت کے طور پر یاد رکھیں گی، ان کی شیریں آواز میں لوگوں کو مسحور کردینے کی بے مثال صلاحیت تھی۔‘‘ ’’لتا دیدی کے گیتوں میں جذبات کا تنوع تھا، انہوں نے دہائیوں تک بھارتی فلمی دنیا میں ہونے والی تبدیلی کو قریب سے دیکھا ۔ فلموں سے الگ ، وہ ہمیشہ بھارت کی ترقی کے تئیں پرجوش تھیں۔ وہ ہمیشہ ایک مضبوط اور ترقی یافتہ بھارت دیکھنا چاہتی تھیں۔‘‘ ’’میں اسے اپنے لئے عزت افزائی مانتا ہوں کہ مجھے لتا دیدی سے ہمیشہ بے انتہا پیار ملا ہے۔ ان کے ساتھ میری بات چیت ہمیشہ یاد رہے گی۔ میں لتا دیدی کے انتقال پر اپنے اہل وطن کے ساتھ انتہائی غمزدہ ہوں۔ ان کے خاندان سے بات کی اور اظہار ہمدردی کیا۔ اوم شانتی! ‘‘ ۔۔۔۔۔۔۔۔۔۔۔۔۔۔۔۔۔ ش ح۔ ف ا۔ ق ر۔ 1222U-
وزیر اعظم نے مہاراشٹر اسمبلی میں ایم ایل اے جناب  لکشمن جگتاپ کے انتقال پر تعزیت کا اظہار کیا

وزیر اعظم جناب نریندر مودی نے مہاراشٹر اسمبلی میں ایم ایل اے جناب لکشمن جگتاپ کے انتقال پر گہرے رنج و غم کا اظہار کیا ہے۔ وزیر اعظم نے ٹویٹ کیا؛ مہاراشٹرا اسمبلی میں ایم ایل اے جناب لکشمن جگتاپ جی کے انتقال سے دکھی ہوں۔ انہوں نے عوامی فلاح و بہبود اور پونے اور آس پاس کے علاقوں کی ترقی کے لیے بہت زیادہ خدمات انجام دی ہیں ۔ ان کے اہل خانہ اور حامیوں سے تعزیت۔ اوم شانتی۔‘‘ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے بھارت اور فلپین کے درمیان زراعت اور دیگر شعبوں میں مفاہمت ناموں کی منظوری دی

نئی دہلی؍09نومبر2017،وزیر اعظم جناب نریندر مودی کی صدارت میں مرکزی کابینہ نے بھارت اور فلپین کے درمیان زراعت اور متعلقہ شعبوں میں مفاہمت نامے پر دستخط کرنے کی منظوری دے دی ہے۔ یہ مفاہمت نامہ زراعت کے شعبے میں باہمی تعاون کو بہتر بنائے گا اور دونوں ملکوں کے لئے باہمی طورپر مفید ہوگا۔ یہ دونوں ملکوں میں زراعت کے بہترین طریقوں کی سمجھ کو فروغ دے گا اور بہتر پیداوار کے ساتھ ساتھ عالمی مارکیٹ تک بہتر رسائی میں مدد کرے گا۔ یہ مفاہمت نامہ چاول کی پیداوار اور اس کی پروسیسنگ، کئی فصلوں کو اگانے کا نظام ، سوکھی زمین پر کھیتی کا نظام، بایو آرگینک فارمنگ، ٹھوس اور پانی کا بندوبست اور تحفظ، زمین کی زرخیزی ، ریشم سازی، جنگلاتی زراعت اور مویشی پروری وغیرہ کے شعبوں میں تعاون اور بہتری کو فروغ دے گا۔ مفاہمت نامے میں ایک مشترکہ ورکنگ گروپ کی تشکیل کی گنجائش ہے جس میں دونوں ملکوں کے برابر تعداد میں نمائندے ہوں گے۔ یہ ورکنگ گروپ ہر دو سال میں باری باری ، بھارت اور فلپین میں میٹنگ کرے گا۔ م ن۔و ا۔ن ع (10-11-17)
وزیراعظم کل  یعنی 15 جنوری 2019 کو کیرلہ کا دورہ کریں گے

نئی دہلی، 14 جنوری 2019، وزیراعظم جناب نریندر مودی کل یعنی 15 جنوری 2019 کو کیرلہ میں کولم اور تیرو اننت پورم کا دورہ کریں گے۔ کولم میں وزیراعظم قومی شاہراہ نمبر 66 پر واقع کولم بائی پاس کا افتتاح کریں گے۔ یہ 13 کلومیٹر طویل دو لین والا بائی پاس ہے جس کی تعمیر پر 352 کروڑ روپے خرچ ہوئے ہیں۔اس بائی پاس پر اشٹھا مڈی جھیل کے اوپر تین بڑے پُل ہیں جن کی کل لمبائی 1540 میٹر ہے۔اس پروجیکٹ سے الپوزہ اور تیرواننت پورم کے درمیان سفری وقت میں کمی آئے گی اور کولم شہر میں اس سے ٹریفک کی بھیڑ بھاڑ کم ہوگی تیرو اننت پور میں وزیراعظم جناب نریندر مودی پدمنابھا سوامی مندر کے درشن بھی کریں گے۔ان کے ذریعہ مندر کے درشن کے لئے آنے والے لوگوں کے لئے چند سہولتوں کی تعمیر کی مناسبت سے ایک تختی کی نقاب کشائی کئے جانے کا بھی امکان ہے۔ ۔۔۔۔۔۔۔۔۔۔۔ ۔ م ن۔م م ۔ن ا۔ (
کابینہ نے مربوط ای-فائلنگ اور سینٹرلائزڈ پروسیسنگ مرکز 2.0 پروجیکٹ کے لیے اخراجات کی منظوری دی

نئی دہلی، 16 جنوری 2019/ وزیزجناب نریندر مودی کے سربراہی میں مرکزی کابینہ نے انکم ٹیکس محکمے کی مربوط ای-فائلنگ اور سینٹرلائزڈ پروسیسنگ مرکز 2.0 پروجیکٹ کے لیے 4,241.97 کروڑ روپے کے خرچ کو منظوری دے دی ہے۔ مرکزی کابینہ نے مالی سال 2019-2018 تک موجودہ سی پی سی –آئی پی آر 1.0 پروجیکٹ کی 1,482.44 کروڑ روپے کی مجموعی لاگت کے خرچ کو بھی منظوری دے دی ہے۔ اس پروجیکٹ کے اہم مقاصد درج ذیل ہیں: ٹیکس دہندہ کے لیے تیز تر اور درست اور نتائج پہلی بار صحیح نظریہ اور طریقہ کار سبھی مراحل میں یوزر کو بہتر تجربہ مہیا کرانا مسلسل شراکت داری کے ذریعے ٹیکس دہندہ کو بیدار کرنا اور تعلیم کو بہتر بنانا رضاکارانہ طور پر ٹیکس ادا کرنے کی حوصلہ افزائی بقایہ ٹیکس مانگ کا انتظام مختلف سرگرمیوں کے ذریعے محکمہ اور ٹیکس دہندگان کے درمیان اس مقصد کی منظوری کے متعدد فائدے ہیں۔ زیادہ تیز اور درست یا اصلیت کو یقینی بنانے اور ری فنڈ/پروسیسنگ میں لگنے والے وقت کو کافی حد تک گھٹانے کے وسیلے کے طور پر انکم ٹیکس ریٹرن (آئی ٹی آر) کی پری –فائلنگ اور ٹیکس دہند کی جانب سے منظوری، بقایہ ٹیکس مانگ سے جڑے معاملوں کو سلجھانے میں ٹیکس دہندہ کو سہولت، ٹیکس دہندگان کی مدد کے لیے مربوط رابطہ مراکز، ڈیجیٹل میڈیا کے ذریعے ٹیکس دہندہ رابطہ پروگرام اور ٹیکس دہندگان کو بہتر خدمات مہیا کرانے کے لیے آجر /شراکت دار الحاق پروگرام ان سرگرمیوں میں شامل ہیں۔ اس فیصلے سے ملک بھر میں سبھی زمروں کو ٹیکس دہندگان کے ذریعے مساوی قانون پر مبنی اور خفیہ پہچان کے طریقے سے داخل کیے گئے ریٹرن کی پروسیسنگ سے مساوی ایکویڈیٹی کو یقینی بنانا ہوگا۔ اس سے تمام ٹیکس دہندگان کے لیے ٹیکس معاملوں میں غیرجانبداری کو یقینی بنانا ہوگا، چاہے ان کا درجہ کچھ بھی ہو۔ اس فیصلے سے انکم ٹیکس ریٹرن کی تیز تر پروسیسنگ اور محکمے کی شراکت داری کے بغیر ٹیکس دہند ہ کو بینک کھاتے میں ری فنڈ کی رقم ڈالنا، بین الاقوامی اعلی طور طریقوں سے اور معیارات (آئی ایس او سرٹیفکیشن) معیارات پر عمل کرنا، پروسیسنگ سے وابستہ تازہ صورت حال سے واقف کراناا ور موبائل ایپ ، ایس ایم ایس نیز محکمے کی ویب سائٹ کے ذریعے تیز تر اطلاع فراہم کرنا ممکن ہوپائے گا۔ اس طرح اس فیصلے سے شفافیت اور جوابدہی کو یقینی بنایا جاسکے گا۔ مذکورہ بالا تجویز کے تحت ٹیکنالوجی کے ذریعے کاروبار میں وسیع تر تبدیلی لانے سے متعلق محکمے کے مقصد کو آگے بھی جاری رکھا گیا ہے۔ ای –فائلنگ اور سی پی سی منصوبوں سے ٹیکس دہندگان کو خدمات مہیا کرنے اور رضاکارانہ طور پر ان کی پابندی کو بڑھاوا دینے کے لیے بہتر اختراعی طریقوں کے استعمال کے ذریعے محکمے میں تمام سرگرمیوں کو مکمل طور پر چلانا ممکن ہوپایا ہے۔ ۔۔۔۔۔۔۔۔۔۔۔ م ن۔ش ت ۔ ت ع۔
وزیر اعظم نے سول سروسز (مین) امتحان 2021 میں کامیابی حاصل کرنے والے تمام امیدواروں کو مبارکباد دی

وزیر اعظم جناب نریندر مودی نے سول سروسز (مین) امتحان 2021 میں کامیابی حاصل کرنے والے تمام امیدواروں کو مبارکباد دی ہے۔ سلسلے وار ٹویٹ میں، وزیر اعظم نے کہا، ”سول سروسز (مین) امتحان، 2021 میں کامیابی حاصل کرنے والے تمام امیدواروں کو مبارک ہو۔ ان نوجوانوں کے لیے میری نیک تمنائیں ہیں جو ہندوستان کی ترقی کے سفر کے ایک اہم وقت میں اپنے انتظامی کیریئر کا آغاز کر رہے ہیں، جب کہ ہم آزادی کا امرت مہوتسو منا رہے ہیں۔“ ”میں ان لوگوں کی مایوسی کو اچھی طرح سے سمجھتا ہوں جو سول سروسز کے امتحان میں کامیاب نہیں ہو سکے لیکن میں یہ بھی جانتا ہوں کہ یہ با کمال نوجوان ہیں جو کسی بھی شعبے میں اپنا نام روشن کریں گے اور ہندوستان کا سر فخر سے بلند کریں گے۔ ان کے لیے میری نیک خواہشات۔“
وزیراعظم نے راجستھان کے جھنجھنو میں تغذیہ کے قومی مشن کا آغاز کیا اور بیٹی بچاؤ-بیٹی پڑھاؤ پروگرام کو توسیع دیئے جانے کی تقریب کا افتتاح کیا

نئی دہلی،08؍مارچ،خواتین کے عالمی دن کے موقع پر آج وزیراعظم جناب نریندر مودی نے راجستھان کے جھنجھنو میں تغذیہ کے قومی مشن کا آغاز کیا اور بیٹی بچاؤ-بیٹی پڑھاؤ پروگرام کو توسیع دیئے جانے کی تقریب کا افتتاح کیا۔ اس موقع پر وزیراعظم نے متوقع اضلاع کے ڈسٹرکٹ مجسٹریٹ کے ساتھ بات چیت کی ۔ انہوں نے بیٹی بچاؤ- بیٹی پڑھاؤ پروگرام سے استفادہ کرنے والی ماؤں اور بچیوں کےساتھ بھی بات چیت کی۔ وزیراعظم نے بیٹی بچاؤ بیٹی پڑھاؤ پروگرام کے تحت بہترین کارکردگی کرنے والے ضلعوں کو سرٹیفکٹ بھی عطا کئے۔ اس موقع پر اظہار خیال کرتے ہوئے راجستھان کی وزیراعلیٰ محترمہ وسندھرا راجے نے کہا کہ وہ اس بات سے خوش ہیں کہ وزیراعظم نے اس اہم اسکیم کے آغاز اور بیٹی بچاؤ بیٹی پڑھاؤ پروگرام کو توسیع دئے جانے کے لئے راجستھان کا انتخاب کیا۔ انہوں نے مزید کہا کہ راجستھان عورتوں کی بااختیار بنانے کی سمت وزیراعظم نریندر مودی کی کوششوں کی ہمیشہ حمایت کرے گا۔ اس موقع پر لوگوں کی ایک بڑی اکثریت سے خطاب کرتے ہوئے وزیراعظم نریندر مودی نے کہا کہ ٹیکنالوجی کی قوت کے ذریعے پورا ملک جھنجھنو سے جڑ گیا ہے۔ انہوں نے بیٹی بچاؤ بیٹی پڑھاؤ تحریک کو مزید وسعت دینے کے لئے جھنجھنو ضلع کی ستائش کی۔ انہوں نے کہا کہ صنف پر مبنی امتیاز کا کوئی سوال نہیں ہے۔ وزیراعظم نے لڑکوں کی طرح ہی لڑکیوں کے لئے مساوی تعلیم تک رسائی کی اہمیت پر زور دیا۔ انہوں نے اس بات پر زور دیتے ہوئے کہ لڑکی بوجھ نہیں ہے، کہا کہ لڑکیاں بہت سے شعبوں میں ہمارے ملک کا نام اونچا کررہی ہیں اور ملک کی شان بڑھارہی ہیں اور وہ بہت سے شعبوں میں غیر معمولی کارکردگی انجام دے رہی ہیں۔ وزیراعظم نے بچوں کو مناسب غذا فراہم کرنے کی اہمیت کے بارے میں بھی بات کی۔ انہوں نے کہا کہ مشن اندردھنش سے عورتوں اور بچوں کی زندگیوں میں انتہائی مثبت تبدیلی آئی ہے۔ ۔۔۔۔۔۔۔۔۔۔۔ (م ن-ح ا- ق ر)
وزیراعظم 4 دسمبر کو آئی آئی ٹی-2020 عالمی سربراہ کانفرنس سے خطاب کریں گے

وزیراعظم جناب نریندر مودی 4 دسمبر 2020 کو صبح 09:30 بجے ، پین آئی آئی ٹی، یو ایس اے کے زیر اہتمام آئی آئی ٹی-2020 علمی سربراہ کانفرنس سے خطاب کریں گے۔ اس سال کی سربراہ کانفرنس کا موضوع ’دی فیوچر از ناؤ‘ ہے۔ سربراہ کانفرنس عالمی معیشت، ٹیکنالوجی، اختراعات، صحت، رہائش گاہ کا تحفظ اور خلئی تعلیم جیسے معاملوں پر مرکوز ہوگی۔ پین آئی آئی ٹی، یو ایس اے 20 سال سے زیادہ پرانی ایک آرگنائزیشن ہے اور پین آئی آئی ٹی، یو ایس اے 2003 سے اس کانفرنس کا انعقاد کرتا رہا ہے۔ اس کانفرنس میں صنعت، تعلیم اور حکومت سمیت مختلف شعبوں کے مقررین کو مدعو کیا جاتا ہے۔ پین آئی آئی ٹی امریکہ کے سابق طلبا کی رضاکار ٹیم کے ذریعے چلائی جاتی ہے۔
وزیر اعظم نے کیڈٹ (انڈر 17) عالمی کشتی چیمپیئن شپ میں بہترین کارکردگی کے لیے ہندوستانی کشتی کے دستے کو مبارک باد دی

وزیر اعظم جناب نریندر مودی نے اٹلی کے روم میں ہونے والی کیڈٹ (انڈر 17) عالمی کشتی چیمپئن شپ میں انڈر 17 ہندوستانی دستے کو ان کی شاندار کارکردگی کے لیے مبارکباد دی ہے۔ ایک ٹویٹ میں، وزیر اعظم نے کہا؛ ”7 گولڈ سمیت 14 تمغوں (جن میں سے 5 خواتین ایتھلیٹس نے جیتے ہیں) اور 32 سال بعد گریکو رومن میں ایک گولڈ کے ساتھ، کیڈٹ (
وزیراعظم نے ماہرین اقتصادیات اور دیگر ماہرین کے ساتھ نیتی آیوگ کے ‘‘اقتصادی پالیسی۔ آگے کا راستہ’’ کے موضوع پر منعقدہ گفت و شنید میں شرکت کی

نئی دہلی، 10 جنوری 2018، وزیراعظم جناب نریندر مودی نے آج نیتی آیوگ کے زیر اہتمام ’’اقتصادی پالیسی۔ آگے کا راستہ‘‘ کے موضوع پر 40 سے زائد ماہرین اقتصادیات اور دیگر ماہرین کے ساتھ منعقدہ انٹرا ایکٹیو سیشن یعنی گفت وشنید کے اجلاس میں شرکت کی۔ اس اجلاس کے دوران، مندوبین نے مختلف اقتصادی موضوعات، مثلاً مجموعی۔ معیشت ، زراعت اور دیہی ترقیات، روزگار، صحت اور تعلیم، مینوفیکچرنگ اوربرآمدات، شہری ترقیات، بنیادی ڈھانچہ اور کنکٹی وٹی جیسے موضوعات پر اپنے اپنے نظریات و خیالات کو باہم ساجھا کیا۔ وزیر خزانہ جناب ارون جیٹلی نے تمام مندوبین کا اپنی پرمغز آرا ءاور تجاویز پیش کرنے کے لئے ان کا شکریہ ادا کیا۔ اس گفت و شنید میں شریک ہوتے ہوئے، وزیراعظم نے، معیشت کے مختلف پہلوؤں پر، مختلف مندوبین کی جانب سے پیش کی گئیں تجاویز اور مشاہدات کے لئے ان کا شکریہ ادا کیا۔ بطور خاص انہوں نے مختلف موضوعات کے ماہرین کی جانب سے پیش کی گئی تجاویز کی عمدگی کی ستائش کی۔ اس میٹنگ میں ایسے متعدد مرکزی وزرا نے بھی شرکت کی جو اقتصادی موضوعات و معاملات کے نگراں ہیں۔شرکاء میں نیتی آیوگ کے وائس چیئرمین جناب راجیو کمار، مرکزی حکومت اور نیتی آیوگ کے سینئر افسران بھی شامل تھے۔ ۔۔۔۔۔۔۔۔۔۔۔ م ن ۔ ن ا۔ (10-01-18)
کابینہ نے باہری خلا کے پرامن استعمال  میں تعاون کے بارے میں  بھارت اور بھوٹان کے درمیان مفاہمت نامے کو منظور کیا

نئی دہلی، 30 دسمبر 2020، وزیراعظم جناب نریندر مودی کی صدارت میں مرکزی کابینہ نے آج باہری خلا کے پرامن استعمال میں تعاون کے بارے میں حکومت جمہوریہ ہند ،بھوٹان کی شاہی حکومت کے درمیان ہونے والے مفاہمت نامے کومنظوری دے دی ہے، جس پر بنگلور/ تھمپو میں 19 نومبر 2020 کو دستخط کئے گئے تھے اور تبادلہ تبادلہ کیا گیا تھا نقطہ وار تفصیل: اس مفاہمت نامے سے بھارت اور بھوٹان ممکنہ مفاد کے شعبوں مثلاً زمین کی ریموٹ سینسنگ ، سیٹلائٹ مواصلات اور سیٹلائٹ پر مبنی نیوی گیشن، خلائی سائنس اور سیاروں سے متعلق تحقیق، خلائی طیارے اور خلائی نظام اور گراؤنڈ سسٹم کااستعمال اور خلائی ٹکنالوجی کو استعمال کرنے میں تعاون کرسکیں گے۔ اس مفاہمت نامے کے نتیجے میں ایک مشترکہ ورکنگ گروپ قائم کیا جائے گا جس میں ڈی او ایس/ اسرو بھوٹان کی اطلاعات و مواصلات کی وزارت کے ارکان شامل ہوں گے جو کہ ٹائم فریم اور نفاذ کے ذرائع سمیت کارروائی کے منصوبے پر مزید کام کرے گا۔ نفاذ کی حکمت علمی اور نشانے: جس مفاہمت نامے پر دستخط کئے گئے ہیں اس کے نتیجے میں تعاون کے مخصوص شعبوں میں نافذ کرنے کے مخصوص انتظامات کو حتمی شکل دی جائے گی، ٹائم فریم اور اس مفاہمت نامے کو ذرائع سمیت ایکشن پلان تیار کرنے کے لئے ایک مشترکہ ورکنگ گروپ قائم کیا جائے گا۔ بڑے اثرات: یہ مفاہمت نامہ زمین کی ریموٹ سینسنگ، سیٹلائٹ مواصلات، سیٹلائٹ نیوی گیشن، خلائی سائنس اور باہری خلاف کی کھوج کرنے کے شعبے میں تعاون کے امکانات کا پتہ لگانے کے لئے تحریک دے گا۔ استفادہ کنندگان کی تعداد: اس مفاہمت نامے کے ذریعہ بھوٹان کی شاہی حکومت کے ساتھ تعاون سے نوع انسانی کے فائدے کے لئے خلائی ٹکنالوجی کے استعمال کے میدان میں مشترکہ کام کئے جائیں گے۔ اس طرح ملک کے تمام طبقوں اور خطو ں کو فائدہ حاصل ہوگا۔ پس منظر: بھارت اور بھوٹان رسمی خلائی تعاون قائم کرنے کے لئے بات چیت کرتے رہے ہیں۔ خلائی تعاون کے لئے انٹر گورنمنٹل مفاہت نامے کے لئے ایک ٹیمپلیٹ ، بھوٹان کے ساتھ بات آگے بڑھانے کے لئے نومبر 2017میں امور خارجہ کی وزارت کے ذریعہ شیئر کی گئی تھی۔ فروری 2020 میں دو طرفہ میٹنگ کے دوران اس مسودے پر دیگر تعاون کی تجاویز کے ساتھ مزید بات چیت کی گئی تھی۔ سفارتی ذرائع سے اس عمل کو چند بار دہرائے جانے کے بعد دونوں فریقین مفاہمت نامے کے ایک کام کاجی مسودے پر متفق ہوئے اور اس پر داخلی منظوری کے لئے کام کیا گیا۔ ضروری منظوری حاصل کرنے کے بعد مفاہمت نامے پر 19 نومبر 2020 کو دونوں جانب سے دستخط کئے گئے اور اس کا تبادلہ کیا گیا ۔ ۔۔۔۔۔۔۔۔۔۔۔ م ن۔ا گ۔ن ا۔
وزیر اعظم 16 اپریل کو موربی میں ہنومان جی کے 108 فٹ بلند مجسمہ کی رونمائی کریں گے

نئی دہلی، 15 اپریل 2022: وزیر اعظم جناب نریندر مودی ، ہنومان جینتی کے موقع پر،16 اپریل 2022 کو صبح 11 بجے ویڈیو کانفرنسنگ کے توسط سے ، گجرات کے موربی میں ہنومان جی کے 108 فٹ بلند مجسمہ کی رونمائی کریں گے۔ #ہنومان جی 4 دھام پروجیکٹ کے جزو کے طور پر ، ملک کی چاروں سمتوں میں قائم کیے جارہے چار مجسموں میں سے یہ دوسرا مجسمہ ہے۔اسے مغرب میں موربی میں واقع پرم پوجیہ باپو کیشوانند کے آشرم میں قائم کیا گیا ہے۔ اس سلسلے کا پہلا مجسمہ ملک کے شمال میں واقع شملہ میں 2010 میں قائم کیا گیا تھا۔ جنوب میں رامیشورمیں قائم کیے جانے والے مجسمہ کا کام شروع ہو چکا ہے۔